L’Ajuntament d’Algemesí organitza una sessió de DiscoJove per a la nit del 7 de setembre
05 de setembre de 2023

L'Ajuntament d'Algemesí ha organitzat una alternativa d'oci per a la nit del dijous 7 de setembre –vespra de la festivitat de la Mare de Déu de la Salut- amb motiu de les festes patronals. Es tracta d’una sessió de DJ que començarà quan acabe la processó de les Promeses, al voltant de la 1.30 hores de la matinada.

La sessió tindrà lloc davant del poliesportiu per a minimitzar les molèsties al veïnat.

Comptarà amb una food truck i servei de vigilància per garantir el bon funcionament de l'esdeveniment.

Es tracta d’una nova iniciativa per a donar alternatives a la població durant les festes patronals i evitar que la gent jove vaja als parcs o altres zones de la ciutat com a zona d’oci.